CELEX: 32019D1196
Language: bg
Date: 2019-07-11 00:00:00
Title: Решение (EC) 2019/1196 на Комисията от 11 юли 2019 година относно участието на Обединеното кралство Великобритания и Северна Ирландия в Регламент (ЕС) 2018/1727 на Европейския парламент и на Съвета относно Агенцията на Европейския съюз за сътрудничество в областта на наказателното правосъдие (Евроюст)

12.7.2019   
               
               
                  BG
               
               
                  Официален вестник на Европейския съюз
               
               
                  L 187/50
               
            
         РЕШЕНИЕ (EC) 2019/1196 НА КОМИСИЯТА
         от 11 юли 2019 година
         относно участието на Обединеното кралство Великобритания и Северна Ирландия в Регламент (ЕС) 2018/1727 на Европейския парламент и на Съвета относно Агенцията на Европейския съюз за сътрудничество в областта на наказателното правосъдие (Евроюст)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Протокол № 21 относно позицията на Обединеното кралство и Ирландия по отношение на пространството на свобода, сигурност и правосъдие, приложен към Договора за Европейския съюз и към Договора за функционирането на Европейския съюз, и по-специално член 4 от него,
         като има предвид, че:
         
                     (1)
                  
                  
                     С писмо до председателя на Съвета от 14 март 2019 г. Обединеното кралство Великобритания и Северна Ирландия („Обединеното кралство“) уведоми за намерението си да участва в Регламент (ЕС) 2018/1727 на Европейския парламент и на Съвета (1).
                  
               
                     (2)
                  
                  
                     Тъй като няма специални условия за участието на Обединеното кралство в Регламент (ЕС) 2018/1727, не са необходими преходни мерки.
                  
               
                     (3)
                  
                  
                     Ето защо участието на Обединеното кралство в Регламент (ЕС) 2018/1727 следва да бъде потвърдено.
                  
               
                     (4)
                  
                  
                     Регламент (ЕС) 2018/1727 влезе в сила на 11 декември 2018 г. и се прилага от 12 декември 2019 г.
                  
               
                     (5)
                  
                  
                     На 29 март 2017 г. Обединеното кралство представи нотификацията за намерението си да се оттегли от Съюза съгласно член 50 от Договора за Европейския съюз (ДЕС). Договорите ще престанат да се прилагат спрямо Обединеното кралство от датата на влизане в сила на споразумение за оттегляне или при липса на такова — две години след нотификацията, освен ако Европейският съвет в съгласие с Обединеното кралство не реши с единодушие да удължи този срок.
                  
               
                     (6)
                  
                  
                     Споразумението относно оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (2) („Споразумението за оттегляне“) беше договорено между Съюза и правителството на Обединеното кралство през ноември 2018 г., но необходимите вътрешни процедури за влизането му в сила все още не са приключили. В четвърта част от Споразумението за оттегляне се предвижда преходен период, който започва от датата на влизане в сила на Споразумението. По време на преходния период правото на Съюза продължава да се прилага по отношение на Обединеното кралство и в него в съответствие със Споразумението за оттегляне.
                  
               
                     (7)
                  
                  
                     На 22 март 2019 г. с Решение (ЕС) 2019/476 на Европейския съвет (3), в съгласие с Обединеното кралство, срокът по член 50, параграф 3 от ДЕС беше удължен до 22 май 2019 г., в случай че Камарата на общините одобри Споразумението за оттегляне до 29 март 2019 г., или, ако това не се случи, до 12 април 2019 г. Споразумението за оттегляне не беше одобрено от Камарата на общините до 29 март 2019 г. На 11 април 2019 г. с Решение (ЕС) 2019/584 на Европейския съвет (4), в съгласие с Обединеното кралство, срокът по член 50, параграф 3 от ДЕС беше допълнително удължен до 31 октомври 2019 г. По искане на Обединеното кралство този срок може да бъде допълнително удължен с единодушно решение на Европейския съвет, взето в съгласие с Обединеното кралство. Освен това Обединеното кралство може да оттегли по всяко време своята нотификация за намерението си да се оттегли от Съюза.
                  
               
                     (8)
                  
                  
                     Поради това Регламент (ЕС) 2018/1727 ще се прилага по отношение на Обединеното кралство и в него само в случай, че Обединеното кралство е държава членка на 12 декември 2019 г. или ако Споразумението за оттегляне е влязло в сила до тази дата.
                  
               
                     (9)
                  
                  
                     В съответствие с член 4 от Протокол № 21 настоящото решение следва да влезе в сила по спешност в деня след деня на публикуването му в Официален вестник на Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член 1
            Участието на Обединеното кралство Великобритания и Северна Ирландия в Регламент (ЕС) 2018/1727 е потвърдено.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
         
         
            Съставено в Брюксел на 11 юли 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  Регламент (ЕС) 2018/1727 на Европейския парламент и на Съвета от 14 ноември 2018 г. относно Агенцията на Европейския съюз за сътрудничество в областта на наказателното правосъдие (Евроюст) и за замяна и отмяна на Решение 2002/187/ПВР на Съвета (ОВ L 295, 21.11.2018 г., стр. 138).
         
            (2)  ОВ C 144 I, 25.4.2019 г., стр. 1.
         
            (3)  Решение (EС) 2019/476 на Европейския съвет, взето в съгласие с Обединеното кралство, от 22 март 2019 г. за продължаване на срока по член 50, параграф 3 от ДЕС (ОВ L 80 I, 22.3.2019 г., стр. 1).
         
            (4)  Решение (ЕС) 2019/584 на Европейския съвет, взето в съгласие с Обединеното кралство, от 11 април 2019 г. за продължаване на срока по член 50, параграф 3 от Договора за Европейския съюз (ОВ L 101, 11.4.2019 г., стр. 1).